《舟行扶病访王文孺曜庵且蒙知赐佳章次韵为别》
宋代·王铚

西风过雨冷孤云，客路衰骸与病亲。
烟渚好横今夜笛，云林还忆旧时人。
凌空丹药传岩客，照水红莲赋洛神。
老泪数行伤别尽，自怜无可更沾巾。

作者简介：王铚，生卒年月不详。字性之，自号汝阴老民，世称雪溪先生。高宗建炎四年（1130），纂集太宗以来兵制。绍兴四年（1134）书成，赐名《枢庭备检》。后罢为右承事郎，主管台州崇道观，续上《七朝国史》等。九年，为湖南安抚司参议官。晚年，遭受秦桧的摒斥，避地剡溪山中，日以觞咏自娱。